Elven Huai i fylket Huangchuan i Henan
**Huangchuan** (kinesisk: 潢川县, pinyin: *Huángchuān Xiàn*) er et kinesisk fylke i byperfekturet Xinyang i provinsen Henan i det sentrale Kina. Befolkningen innen bygrensene anslås (1999) til 772 665.

Kulturminner
------------

顺治年间光州全境地图 Oversiktskart over Guangzhou i Shunzhi-keiserens tid 
顺治年间光州治所地图
Gamlebyen fra oldtidsstaten Huangs tid (*Huangguo gucheng*, 黄国故城) ble i 2006 oppført på Folkerepublikken Kinas liste over kulturminner.

Historie
--------

### Opprinnelse og tidlig utvikling

Det fremgår av Bambusannalene at Huangchuan ble bosatt av stammen Huang under Xia-dynastiet i det 21. århundre før Kristus. Ved begynnelsen av Zhou-dynastiet ble Huang grunnlagt som en vasallstat, som bekreftet som roten til det kinesiske slektsnavnet Huang. Huang ble erobret av staten Chu i 648 f.Kr. i vår- og høstannalenes tid.

Restene av hovedstaden Huang er blitt avdekket i kommunen Longgu, som ligger seks kilometer nordvest for Huangchuans bymessige sentrum.

### Keiserriket

Etter Qin-dynastiet ble Huangchuan for det meste stabilisert som en *zhou*, et kommanderi eller et fylke.

Ifølge Kort skisse av Mingdynastiets nordlige deler (明季北略|明季北略), en bok av Ji Liu-qi (计六奇|计六奇) som beskriver overgangstiden mellom Ming og Qing, ble Huangchuan (da kalt Guangzhou) ødelagt og innbyggerne massakrert av en bondehær. De senere innbyggere i Huangchuan stammer for det meste fra Jiangxi, Fujian og Guangdong, og kom dit i Kangxi-keiserens tid.

### Republikansk tid

I 1913 fikk Huangchuan sitt nåværende navn. I 2009 ble Huang-Guang-integreringsprosjekt innledet; det tar sikte på å integrere Huangchuan fylke og Guangshan fylke.

### Tidligere navn

* tradisjonell kinesisk: 黃國; forenklet kinesisk: 黄国; pinyin: *Huángguó*
* tradisjonell kinesisk: 弋陽; forenklet kinesisk: 弋阳; pinyin: *Yìyáng*
* kinesisk: 定城; pinyin: *Dìngchéng*
* kinesisk: 光州; pinyin: *Guāngzhōu*

Administrative enheter
----------------------

**Gatedistrikter:**

* Dingcheng (定城街道) med administrasjonssetet; Chunshen (春申街道); Laocheng (老城街道); Yiyang (弋阳街道);

**Storkommuner:**

* Butaji (卜塔集镇); Fudian (傅店镇); Huangsigang (黄寺岗镇); Jiangjiaji (江家集镇); Renhe (仁和镇); Sanpi (伞陂镇); Shuangliushu (双柳树镇); Taolinpu (桃林铺镇); Xuezi (踅孜镇);

**Kommuner:**

* Baidian (白店乡); Chuanliudian (传流店乡); Lailong (来龙乡); Longgu (隆古乡); Shangyougang (上油岗乡); Tandian (谈店乡); Weigang (魏岗乡); Zhangji (张集乡);

**Økonomisk utviklingssone:**

* Huangchuan (潢川经济技术开发区);

**Statsgård:**

* Huanghu (黄湖农场).

Samferdsel
----------

### Jernbane

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

### Vei

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina. 

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Referanser
----------

1. ↑  *日本藏中国罕见地方志丛刊顺治固始县志顺治光州治* (PDF) **(繁体中文)**. 北京: 书目文献出版社. november 1992. s. 254. ISBN 7-5013-0950-7. Besøkt 26. juli 2012.
2. ↑  *日本藏中国罕见地方志丛刊顺治固始县志顺治光州治* (PDF) **(繁体中文)**. 北京: 书目文献出版社. november 1992. s. 255. ISBN 7-5013-0950-7. Besøkt 26. juli 2012.

Eksterne lenker
---------------

* Offisielt nettsted Rediger på Wikidata

* (en) Huangchuan County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |